**Michael Clarke Duncan** (født 10. desember 1957 i Chicago, død 3. september 2012 i Los Angeles) var en amerikansk skuespiller mest kjent for sin rolle som John Coffey i *Den grønne mil*, en rolle han ble nominert til Oscar og Golden Globe for.

Duncan arbeidet som sikkerhetsvakt i Los Angeles mens han prøvde å begynne som skuespiller i reklamefilmer. I løpet av denne tiden, arbeidet Duncan som livvakt for flere kjente skuespillere, blant andre Will Smith, Martin Lawrence, Jamie Foxx og LL Cool J. Duncan var livvakt for Notorious B.I.G. som han også var en nær venn med. Notorious B.I.G. ble drept i 1997 og dette drapet er grunnen til at Duncan avsluttet denne type arbeid.

I 1998 fikk Duncan en rolle i filmen Armageddon, der han ble kjent med Bruce Willis. Det var Bruce Willis sin innflytelse som gjorde at Duncan fikk rollen som John Coffey i regissør Frank Darabont sin film The Green Mile, en rolle som ga Duncan en Oscar-nominasjon for beste skuespiller i en birolle.

Duncan fikk deretter roller i en rekke filmer som bidro til å etablere ham som en stjerne. Blant disse filmene var *The Whole Nine Yards*, *Planet of the Apes*, *The Scorpion King*, *The Island* og *Daredevil*. I 2005 spilte Duncan i filmen *Sin City*, igjen sammen med Bruce Willis, som Manute, en mektig gangster. Duncan dukket opp i en mindre rolle i filmen *Talladega Nights: The Ballad of Ricky Bobby* i 2006 som Lucius Washington.

Duncan har også hatt gjesteroller i en rekke TV-serier. Han dukket opp i en episode av *Zack og Codys søte hotelliv* som en basketball-trener. Duncan hadde en rolle i TV-serien *CSI: NY* og i en episode av TV-serien *Chuck*. Duncan har også hatt roller i TV-serier som *Two and a Half Men* med Charlie Sheen. I april 2011 hadde Duncan en gjesterolle i en episode av TV-serien *Bones* som karakteren Leo Knox.
De siste 2 årene spilte han en av hovedrollene i den amerikanske serien "The Finder", der han spiller medhjelperen til en tidligere soldat som nå driver med etterforskning (spilt av Geoff Stults). Serien ble avlyst 9. mai 2012.

Duncan døde på et sykehus i Los Angeles etter to måneders behandling etter et hjerteinfarkt.

Referanser
----------

1. 1 2  Associated Press (3. september 2012). «‘Green Mile’ actor Michael Clarke Duncan dead at 54 following July 13 heart attack» **(engelsk)**. The Washington Post. Besøkt 4. september 2012. [*død lenke*]

Eksterne lenker
---------------

* (en) Michael Clarke Duncan på Internet Movie Database Rediger på Wikidata

* (no) Michael Clarke Duncan hos Filmfront Rediger på Wikidata

* (sv) Michael Clarke Duncan i Svensk Filmdatabas Rediger på Wikidata

* (da) Michael Clarke Duncan på Filmdatabasen Rediger på Wikidata

* (da) Michael Clarke Duncan på Scope Rediger på Wikidata

* (fr) Michael Clarke Duncan på Allociné Rediger på Wikidata

* (en) Michael Clarke Duncan på AllMovie Rediger på Wikidata

* (en) Michael Clarke Duncan hos Turner Classic Movies Rediger på Wikidata

* (en) Michael Clarke Duncan hos Rotten Tomatoes Rediger på Wikidata

* (en) Michael Clarke Duncan hos The Movie Database Rediger på Wikidata
* Centerstage.net om Michael Clarke Duncan
* 

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz
 |